SCB กำไร Q2/58 ลดลงเล็กน้อย มาที่ 1.32 หมื่นลบ.
SCB เผยกำไร Q2/58 อยู่ที่ 1.32 หมื่นลบ. ลดลง 10% จาก 1.47 หมื่นลบ. เมื่อปีก่อน ขณะที่ช่วง 6 เดือนแรกมีกำไร 2.64 หมื่นลบ. ลดลง 5% จาก 2.79 หมื่นลบ.เมื่อปีก่อน
21 ก.ค. 2558

ธนาคารไทยพาณิชย์ จำกัด (มหาชน) หรือ SCB รายงานผลการดำเนินงานไตรมาส 2/58 สิ้นสุดวันที่ 30 มิ.ย. (รวมบริษัทย่อย) มีกำไรสุทธิ 1.32 หมื่นล้านบาท หรือมีกำไรสุทธิ 3.89 บาทต่อหุ้น ลดลง 10% จากช่วงเดียวกันของปีก่อนที่มีกำไรสุทธิ 1.47 หมื่นล้านบาท หรือมีกำไรสุทธิ 4.33 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.64 หมื่นล้านบาท หรือ 7.76 บาทต่อหุ้น ลดลง 5% จากช่วงเดียวกันของปีก่อนที่มีกำไรสุทธิ 2.79 หมื่นล้านบาท หรือ 8.19 บาทต่อหุ้น